text: Dronningen til 1300 års førdselsdag
  29 juli 2010 kl. 08.59
  Med vanlig royal præcision ankom Dronning Margrethe og prinsgemalen ankom kl. 10 til Sct. Catharinas Plads i Ribe. Regentparrets besøg i Ribe markerer byens 1300 års fødselsdag.
  Borgmester Johnny Søtrup og biskop Elisabeth Dons Christensen var de officielle repræsentanter, som på byens vegne modtog regentparret. 
  Officielt er det dog direktør i Statsforvaltningen i Aabenraa, Ninna Würtz, som er den første, der modtager de kongelige gæster.
  
  Mange hilste på
  Dronningen hilste på mange af de fremmødte. Regentparret blev modtaget af en stor menneskemængde. 
  Fra Sct. Catharinas Plads spadserede selskabet til det gamle rådhus, hvor dronningen fik overrakt en gave.
  
  Modtog Fenris-smykke i guld
  Dronning Margrethe modtog en broche udformet som et Fenris-smykke støbt i guld, og Prins Henrik fik 6 snapseglas, en karaffel og en flaske Vadehavssnaps, som er lavet på malurt, hyben, perikum og timian.
   
  
  Første bind af historien
  Derudover fik regentparret 1. bind af Ribe Bys Historie. Værket er på tre bind og fortæller byens historie - fra 710 til i dag.
   Dronning Margrethe og Prins Henriks Fond har støttet udgivelsen med 30.000 kr.
  